Diari Oficial de la Generalitat Valenciana


Sumari del DOGV 5440, del 31-01-2007 (2007/237)

RESOLUCIÓ d'1 de desembre del 2006, de la Conselleria d'Economia, Hisenda i Ocupació, per la que s'accepta a benefici d'inventari l'herència testada de Josefa Guillem Blanes.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/237


Data del document
:   01-12-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * cultura regional
    * herència

En virtut de testament atorgat en data 27 de desembre de 1994, davant del notari de València, amb residència a Alcoi, el senyor Ángel Peñalva Jiménez, la senyora Josefa Guillem Blanes, que va morir l'1 de desembre del 2000, instituïx hereu universal seu el Col·legi CAM, Santa Faç, situat al cap de l'Horta de Sant Joan (Alacant). El col·legi esmentat depén de la Conselleria de Benestar Social.  
La causant, al seu torn, era beneficiària del testament atorgat pel seu espòs, premort, davant del notari de València amb residència a Alcoi, el senyor Andrés Sanz Torres el 18 d'octubre de 1985, pel qual va adquirir el ple domini del terç de lliure disposició de l'herència d'Antonio Bernal Martínez, així com de l'usdefruit vitalici, hui extingit, del terç destinat a millora que la llei li assigna com a legítima.  
En este testament va ser nomenada tutora d'Antonio Alfredo Bernal Doménech, fill del seu espòs, declarat incapaç. En l'actualitat la tutoria recau en el senyor Óscar Miguel Servent Cortell, segons consta al foli núm. 91 del Registre Civil d'Alcoi.  
En conseqüència, l'acceptació de l'herència no comporta cap condició o càrrega segons es desprén del testament que es troba en l'expedient. En tot cas, l'acceptació d'herències s'entendrà sempre feta a benefici d'inventari d'acord amb el que disposa l'article 43.4 de la Llei 14/2003, de 10 d'abril, de Patrimoni de la Generalitat Valenciana.  
Vist tot això i de conformitat amb el que preceptua l'article 43 del text legal mencionat, que disposa que la competència per a acceptar llegats i donacions a favor de la Generalitat correspon a la Conselleria d'Economia, Hisenda i Ocupació quan comprenga béns immobles o títols valors, encara que el testador haja assenyalat un altre òrgan de la Generalitat, sense perjuí que en l'adscripció es tinga en compte la dita voluntat, resolc  
Primer  
Acceptar a benefici d'inventari l'herència de la senyora Josefa Guillem Blanes segons testament atorgat davant del notari de València, amb residència a Alcoi, el senyor Ángel Peñalva Jiménez, pel qual instituïx hereu universal seu el Col·legi CAM Santa Faç, situat al cap de l'Horta de Sant Joan (Alacant).  
Segon  
Agrair l'herència rebuda i realitzar els tramites necessaris per a complir el que disposa l'esmentat testament quant a la destinació i finalitat de la dita herència.  
València, 1 de desembre del 2006.- El conseller d'Economia, Hisenda i Ocupació: Gerardo Camps Devesa.